CELEX: C2005/155/57
Language: hu
Date: 2005-06-25 00:00:00
Title: T-177/05. sz. ügy: A Finn Köztársaság által az Európai Közösségek Bizottsága ellen 2005. május 6-án benyújtott kereset

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/30
            
         A Finn Köztársaság által az Európai Közösségek Bizottsága ellen 2005. május 6-án benyújtott kereset
   (T-177/05. sz. ügy)
   (2005/C 155/57)
   Az eljárás nyelve: finn
   A Finn Köztársaság (képviselik: Tuula Pynnä meghatalmazotti és Alice Guimaraes Purokoski helyettes meghatalmazotti minőségben) 2005. május 6-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A Felperes azt kéri, hogy az Elsőfokú Bíróság:
   
               1)
            
            
               semmisítse meg a Bizottság Költségvetési Főigazgatóságának főigazgatója által a Finn Köztársaság Európai Unió melletti állandó képviselője részére megküldött, 2005. február 28-i levélben, valamint a Költségvetési Főigazgatóság főigazgatója által a Finn Köztársaság Európai Unió melletti állandó képviselője részére megküldött 2005. április 25-i megerősítő levélben foglalt bizottsági határozatot, amelyben a Bizottság elutasította, hogy a Finn Köztársasággal tárgyalásokat folytasson a Bizottság által az EK 226. cikke alapján tagállami kötelezettségszegés megállapítása iránt indított 2003/2180. sz. eljárásban a Finn Köztársaságtól követelt vámtartozás és az ennek megfizetése napjáig számítandó késedelmi kamatok feltételes megfizetéséről, és
            
         
               2)
            
            
               kötelezze a Bizottságot költségek viselésére.
            
         Jogalapok és fontosabb érvek
   A Bizottság Költségvetési Főigazgatóságának főigazgatója 2005. február 28-án levelet küldött a Finn Köztársaság Európai Unió melletti állandó képviselője részére. A levélben a Bizottság elutasította, hogy az EK 226. cikke alapján tagállami kötelezettségszegés megállapítása iránt indított 2003/2180. sz. eljárásban a Finn Köztársaságtól követelt vámtartozás és az annak esedékességétől a megfizetéséig számítandó késedelmi kamatnak az 1150/2000/EK, Euratom rendelet (1) alapján történő megfizetésére vonatkozóan tárgyalásokat folytasson. A Bizottság a Költségvetési Főigazgatóságának főigazgatója által a Finn Köztársaság Európai Unió melletti állandó képviselője részére megküldött 2005. április 25-i levelében megerősítette a határozatot.
   A Finn Köztársaság nézete szerint a Bizottság a kifogásolt határozattal az EK 230. cikk második bekezdése értelmében megsértette az EK-Szerződést vagy annak végrehajtási rendelkezéseit
   
               —
            
            
               mivel elutasította, hogy tárgyalásokat folytasson a Bizottság által az EK 226. cikk alapján tagállami kötelezettségszegés megállapítása iránt indított 2003/2180. sz. eljárásban a Finn Köztársaságtól követelt vámtartozás és az ennek megfizetése napjáig számítandó késedelmi kamatok feltételes megfizetéséről, amivel megsértette az EK 10. cikkében foglalt jóhiszemű együttműködés elvét és az Elsőfokú Bíróságnak a vámtartozás feltételes megfizetésére vonatkozó ítélkezési gyakorlatát, és
            
         
               —
            
            
               mivel elutasító határozatát nem indokolta, ami ellentétes az EK 253. cikkével.
            
         A tárgyalás elutasítása azzal a következménnyel járt, hogy a Finn Köztársaság nem tudta az 1150/2000/EK rendelet alapján feltételesen megfizetni a szerződés megsértése miatt indított 2003/2180. sz eljárásban követelt vámtartozást és annak kamatait, ugyanakkor biztosítva, hogy a tagállami kötelezettségszegés megállapítása iránt indított 2003/2180. sz. eljárás jogkérdéseit a Bíróság elé terjesztik.
   
      (1)  A Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet (HL L 130., 2000.5.31., 1. o.)